CELEX: 32011D0906(01)
Language: sl
Date: 2011-06-15 00:00:00
Title: Sklep št. S8 z dne 15. junija 2011 o odobritvi protez, večjih pripomočkov in drugih storitev večje vrednosti iz člena 33 Uredbe (ES) št. 883/2004 o koordinaciji sistemov socialne varnosti  Besedilo velja za EGP in za sporazum ES/Švica

6.9.2011   
            
            
               SL
            
            
               Uradni list Evropske unije
            
            
               C 262/6
            
         SKLEP št. S8
   z dne 15. junija 2011
   o odobritvi protez, večjih pripomočkov in drugih storitev večje vrednosti iz člena 33 Uredbe (ES) št. 883/2004 o koordinaciji sistemov socialne varnosti
   (Besedilo velja za EGP in za sporazum ES/Švica)
   2011/C 262/06
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z upravljanjem ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 (2),
   ob upoštevanju člena 33(2) Uredbe (ES) št. 883/2004,
   v skladu s pogoji iz drugega pododstavka člena 71(2) Uredbe (ES) št. 883/2004,
   ob upoštevanju naslednjega:
   
               (1)
            
            
               Člen 33(1) Uredbe (ES) št. 883/2004 določa zaščitno klavzulo, ki se uporablja takoj po spremembi veljavne zakonodaje v zvezi z zadevno osebo.
            
         
               (2)
            
            
               Navedeni člen se uporablja, ko bi oseba zaradi spremembe veljavne zakonodaje lahko izgubila upravičenost do nadomestil za bolezen, ki so prilagojena njenim posebnim osebnim potrebam ter ki se že zagotavljajo ali pa so bila odobrena, vendar se še ne zagotavljajo.
            
         
               (3)
            
            
               Taka izguba lahko velja za nesorazmerno glede na naravo nadomestila in zdravstveno stanje zadevne osebe –
            
         SKLENILA:
   Člen 1
   Proteze, večji pripomočki in druge storitve večje vrednosti iz člena 33(1) Uredbe (ES) št. 883/2004 so storitve, ki:
   
               —
            
            
               so prilagojene posebnim osebnim potrebam,
            
         
               —
            
            
               se že zagotavljajo ali pa so bile odobrene, vendar se še ne zagotavljajo, ter
            
         
               —
            
            
               so opredeljene in/ali obravnavane kot take v državi članici, v kateri je bila zavarovana oseba zavarovana po njeni zakonodaji, preden se je zavarovala v skladu z zakonodajo druge države članice.
            
         Nepopoln seznam storitev, ki se obravnavajo kot take, ko izpolnjujejo navedena merila, je objavljen v Prilogi k temu sklepu.
   Člen 2
   Ta sklep se objavi v Uradnem listu Evropske unije. Uporabljati se začne na dan objave.
   
      
         
            Predsednica Upravne komisije
         
         Éva GELLÉRNÉ LUKÁCS
      
   
   
      (1)  UL L 166, 30.4.2004, str. 1 (Popravek UL L 200, 7.6.2004, str. 1).
   
      (2)  Uredba (ES) št. 987/2009 Evropskega parlamenta in Sveta z dne 16. septembra 2009 o doloèitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti, UL L 284, 30.10.2009, str. 1.
   
      PRILOGA
      
         Proteze
      
      
                  (a)
               
               
                  ortopedske proteze,
               
            
                  (b)
               
               
                  pripomočki za vid, kot so očesne proteze,
               
            
                  (c)
               
               
                  zobne proteze (fiksne in snemne).
               
            
         Večji pripomočki
      
      
                  (d)
               
               
                  invalidski vozički, ortoze, obutev in drugi pripomočki za premikanje, stojo in sedenje,
               
            
                  (e)
               
               
                  kontaktne leče, povečevalna in teleskopska očala,
               
            
                  (f)
               
               
                  pripomočki za sluh in govor,
               
            
                  (g)
               
               
                  razpršilci,
               
            
                  (h)
               
               
                  zaporne proteze ustne votline,
               
            
                  (i)
               
               
                  ortodontski aparati.
               
            
         Druge storitve večje vrednosti
      
      
                  (j)
               
               
                  specialistična zdravljenja v bolnišnici,
               
            
                  (k)
               
               
                  zdravljenje v zdraviliščih,
               
            
                  (l)
               
               
                  terapevtska rehabilitacija,
               
            
                  (m)
               
               
                  dodatni načini postavljanja diagnoze,
               
            
                  (n)
               
               
                  vsaka odobrena subvencija za kritje dela stroškov navedenih storitev.